Helen Clark
Store norske leksikon,Historie,Verdens historie og samtidshistorie,Oseania og verdenshavene,New Zealands historie,New Zealands samtidshistorie
Helen Clark er en newzealandsk politiker (Labour), statsminister 1999–2008, og leder for FNs utviklingsprogram UNDP 2009–2017.
Hun ble parlamentsmedlem i 1981; hadde diverse ministerposter 1987–1990 (1989–90 også visestatsminister).Helen Clark var partileder 1993–2008 og statsminister 1999–2008. Hun ble gjenvalgt ved parlamentsvalget i 2002 og 2005, men tapte valget i 2008. Clark trakk seg som partileder etter valgnederlaget. Hun ledet landet i en periode med sterk vekst og sosiale reformer, og hun iverksatte også prosesser for å dempe landets utslipp av klimagasser.Fra 2009 til 2017 var Helen Clark leder for FNs utviklingsprogram UNDP. Hun forsøkte å bli FNs generalsekretær i 2016. I 2020 var hun medlem av kommisjonen som undersøkte hvordan Verdens helseorganisasjon og verdenssamfunnet hadde håndtert utbruddet av koronaviruspandemien. Les mer i Store norske leksikon New Zealand New Zealands historie